als_Latn dik_Latn sag_Latn
Prishtinë, 10 dhjetor 2014 – Organizata USAID ka vlerësuar punën e deritashme të gjykatës Kushtetuese të Kosovës duke thënë se deri më tani janë shqyrtuar disa nga çështjet me komplekse. Kjo u tha gjatë një punëtorie të organizuar nga Gjykata Kushtetuese e Kosovës në bashkëpunim me programin e USAID-it, me temë “ShBA-Kosovë: Referentët dhe këshilltarët juridik ‘rolet dhe përgjegjësitë në gjykatat e tyre”. Në këtë takim u tha se rëndësi më të madhe në këtë gjë ka bashkëpunimi me njëri-tjetrin.
Po ashtu, u tha se kur filluan me zbatimin e përgjegjësive të këshilltarëve juridik në fillim çdo gjë ishte e zbrazët, ndërsa, sot gjërat po funksionojnë ndryshe.
Ivan Cukalovic, zëvendëskryetar i Gjykatës Kushtetuese, tha se kjo temë ka të bëjë me marrëdhënien në mes të gjykatësve dhe këshilltarëve ligjor në secilin institucion dhe njerëzve që punojnë në Gjykatë, madje sipas tij njerëzit që punojnë në gjykata janë njerëzit më të rëndësishëm në çdo shtet..
Ai tha se në Gjykatë Kushtetuese duhet të vendosen këshilltarë të mirë ligjorë.
“Në fillim, pas vendimit të kuvendit për themelimin e Gjykatës Kushtetuese, ne pamë absolutisht një ndërtesë të zbrazet, dhe në atë natë, unë bisedova me kryetarin Hasani për atë se cili është prioriteti për Gjykatë Kushtetuese. Ideja ime ishte se duhet të vendosim këshilltar të mirë ligjor së pari dhe tani pas 5 viteve, ne kemi më shumë se 50 persona të punësuar. Dhe unë personalisht jam i kënaqur me ekipin e këshilltarëve ligjor. Ekipi ka 12 këshilltar ligjor, nga të cilët 3 janë ndërkombëtar, 1 nga Bosnja dhe 2 nga Holanda. 9 këshilltarët ligjorë vendas, 3 i përfaqësojnë minoritet dhe 6 përfaqësojnë shqiptarët”, ka thënë ai.
Ndërsa, David Carter, nga USAID, pohoi se sa i përket reputacionit në Amerikë dhe në botë, Kosova ka një këshilltarë ligjor të shkëlqyer duke shtuar se Gjykata Kushtetuese e Kosovës është mjaft e bashkuar.
“Ne vijmë këtu pa parashikim dhe pritje sepse ajo pastaj i benë çfarë do problemesh apo përmirësimesh që mund të bëhen shumë më lehtë. Një gjykatë në konflikt me këshilltarët e vetë apo një gjykatë në konflikt me veten e vet është shumë më e vështirë për të qenë pjesë e saj, por ju dukeni të jeni një gjykatë mjaft e bashkuar tashmë pasi që keni ndërmarrë disa nga çështjet më komplekse nacionale si gjykatë e re dhe pasi që keni bërë ketë keni reputacion në BE dhe përgjatë botës të paktën”, ka thënë Carter.
Carter tha se marrëdhëniet në mes këshilltarëve ligjorë dhe gjykatësve janë vendimtare për brezat e së ardhmes.
Ndryshe, kjo punëtori e cila ka filluar sot do të zgjatë për tri ditë në Kosovë. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn